Αναφορά

# Σημειώσεις σχετικά με τη χρήση της λειτουργίας Bluetooth

- Η χρήση της λειτουργίας Bluetooth ενδέχεται να περιορίζεται από τοπικούς κανονισμούς σε ορισμένες χώρες ή περιοχές.

- Η λειτουργία Bluetooth ενδέχεται να μην λειτουργεί με ορισμένες συσκευές, ανάλογα με τον κατασκευαστή ή την έκδοση λογισμικού που χρησιμοποιείται από τον κατασκευαστή. Ελέγξτε τις απαιτήσεις συστήματος της συσκευής Bluetooth πριν από την αγορά.

Ορισμένες συσκευές Bluetooth απαιτούν αυθεντικοποίηση (σύζευξη) πριν από την πραγματοποίηση σύνδεσης με άλλη συσκευή. Πραγματοποιήστε τη διαδικασία αυθεντικοποίησης πριν πραγματοποιήσετε σύνδεση με τέτοια συσκευή.

- Οι συσκευές Bluetooth λειτουργούν στη ζώνη 2,4 GHz, η οποία χρησιμοποιείται από διάφορες συσκευές. Οι συσκευές Bluetooth χρησιμοποιούν τεχνολογία για την ελαχιστοποίηση των ραδιοπαρεμβολών από άλλες συσκευές που χρησιμοποιούν την ίδια ζώνη. Ωστόσο, οι ραδιοπαρεμβολές ενδέχεται να εξακολουθούν να προκαλούν μικρότερες ταχύτητες μεταφοράς δεδομένων, να μειώνουν το εύρος των επικοινωνιών ή να προκαλούν αποτυχία επικοινωνιών.

- Η ταχύτητα μεταφοράς δεδομένων και το εύρος επικοινωνιών ενδέχεται να διαφέρει ανάλογα με τις ακόλουθες συνθήκες:

- Απόσταση μεταξύ συσκευών που επικοινωνούν

- Παρουσία εμποδίων μεταξύ των συσκευών

- Περιβάλλον (υλικό τοίχου, κτλ.)

- Διαμόρφωση συσκευής

- Λογισμικό που χρησιμοποιείται

- Συνθήκες σήματος

- Ενδέχεται να προκύψει αποτυχία επικοινωνιών σε ορισμένες συνθήκες σήματος.

- Ενδέχεται να προκύψουν παρεμβολές εάν και η λειτουργία Bluetooth αλλά και η λειτουργία Wi-Fi2,4 GHz είναι ενεργοποιημένες. Κάτι τέτοιο θα έχει ως αποτέλεσμα πιο χαμηλές ταχύτητες μεταφοράς δεδομένων ή άλλα προβλήματα.

- Τα μεγάλα αρχεία ενδέχεται κάποιες φορές να υποστούν καταστροφή κατά τη διάρκεια συνεχούς μεταφοράς λόγω περιορισμών του προτύπου Bluetooth αλλά και λόγω των συνθηκών σήματος.

- Η σύνδεση πολλαπλών συσκευών Bluetooth με το tablet ενδέχεται να προκαλέσει συμφόρηση καναλιού, με αποτέλεσμα φτωχές επιδόσεις των συσκευών. Κάτι τέτοιο είναι αναμενόμενο για την τεχνολογία Bluetooth και δεν πρόκειται για δυσλειτουργία.

- Ενδέχεται να μην υπάρχει συγχρονισμός μεταξύ εικόνας και ήχου εάν αναπαράγετε βίντεο με το tablet με έξοδο ήχου σε συνδεδεμένη συσκευή Bluetooth. Πρόκειται για συχνό φαινόμενο με την τεχνολογία Bluetooth και δεν πρόκειται για δυσλειτουργία.

- Όλες οι συσκευές Bluetooth πιστοποιούνται μέσω διαδικασιών που καθορίζονται από την Bluetooth SIG για να εξασφαλιστεί η συμμόρφωσή τους με το πρότυπο Bluetooth. Ακόμα και όταν υπάρχει συμμόρφωση με το πρότυπο Bluetooth, οι διαδικασίες χειρισμού ενδέχεται να διαφέρουν ή ενδέχεται να μην μπορείτε να μεταφέρετε δεδομένα ανάλογα με τα χαρακτηριστικά και τις τεχνικές προδιαγραφές της κάθε συσκευής.

- Ενδέχεται να μην πραγματοποιείται εναλλαγή της εξόδου ήχου μεταξύ συσκευής ήχου Bluetooth και του ενσωματωμένου ηχείου όταν πραγματοποιείτε σύνδεση ή αποσύνδεση ενώ μια εφαρμογή, όπως ένα παιχνίδι, εκτελείται. Εάν συμβεί κάτι τέτοιο, πραγματοποιήστε έξοδο από την εφαρμογή και επανεκκινήστε τη συσκευή. Μπορείτε να αποφύγετε το πρόβλημα πραγματοποιώντας εναλλαγή του ήχου προτού εκκινήσετε την εφαρμογή.

- Ο ήχος εφαρμογών, για παράδειγμα παιχνιδιών, ενδέχεται να παρουσιάσει καθυστέρηση όταν αναπαράγεται από συσκευές ήχου Bluetooth που είναι συνδεδεμένες με το tablet. Εάν συμβεί κάτι τέτοιο, πραγματοποιήστε έξοδο ήχου από το ενσωματωμένο ηχείο ή συνδέστε συσκευή ήχου στην υποδοχή ακουστικών του tablet για να ακούσετε τον ήχο.

- Εάν απενεργοποιήσετε συσκευή ήχου Bluetooth που είναι συνδεδεμένη με το tablet ενώ κάποια εφαρμογή, όπως ένα παιχνίδι, εκτελείται, η εφαρμογή ενδέχεται να πάψει να λειτουργεί κανονικά. Εάν συμβεί κάτι τέτοιο, πραγματοποιήστε έξοδο από την εφαρμογή και επανεκκινήστε το tablet.

## Ασφάλεια Bluetooth

Η ασύρματη τεχνολογία Bluetooth έχει μια λειτουργία αυθεντικοποίησης που σας επιτρέπει να καθορίσετε με ποιον επιλέγετε να επικοινωνήσετε. Με τη λειτουργία αυθεντικοποίησης μπορείτε να αποτρέψετε την πρόσβαση τυχόν ανώνυμων συσκευών Bluetooth στο tablet. Την πρώτη φορά που δύο συσκευές Bluetooth επικοινωνούν, ένα κοινό κλειδί πρόσβασης (κωδικός πρόσβασης που απαιτείται για αυθεντικοποίηση) θα πρέπει να καθοριστεί για να γίνει σύζευξη των δύο συσκευών. Μετά από τη σύζευξη συσκευής, δεν υπάρχει ανάγκη επανεισαγωγής του κλειδιού πρόσβασης.
Η ανίχνευση του tablet από άλλες συσκευές Bluetooth είναι δυνατή μόνο όταν είναι ρυθμισμένο έτσι ώστε να επιτρέπει ανίχνευση από τέτοιες συσκευές. Μπορείτε να ορίσετε για πόσο χρόνο να είναι ανιχνεύσιμο το tablet ή εάν θα επιτρέπεται ή όχι η λήψη μετά από την πραγματοποίηση σύνδεσης.
Σχετικό θέμα
Τεχνικές προδιαγραφές