Αναφορά

# Σημειώσεις σχετικά με τη φόρτιση

## Φόρτιση της μπαταρίας

- Για την ασφάλειά σας, χρησιμοποιήστε μόνο το παρεχόμενο καλώδιο τροφοδοσίας εναλλασσόμενου ρεύματος (τροφοδοσίας ρεύματος) για τη φόρτιση της μπαταρίας.

- Δεν παρέχονται εγγυήσεις επιδόσεων και ασφάλειας εάν πραγματοποιήσετε φόρτιση με οτιδήποτε διαφορετικό πέραν του καλωδίου USB και του μετασχηματιστή εναλλασσόμενου ρεύματος που προορίζονται για το tablet ή συγκεκριμένο μετασχηματιστή εναλλασσόμενου ρεύματος της Sony.

- Ανάλογα με τη θερμοκρασία περιβάλλοντος ή τον τρόπο χρήσης του tablet, η μπαταρία ενδέχεται να μην φορτίζεται ή να απαιτείται μεγάλο χρονικό διάστημα για τη φόρτιση της μπαταρίας.

- Μην φορτίζετε την μπαταρία κοντά σε φωτιά ή σε απευθείας ηλιακή ακτινοβολία.

- Το tablet δεν είναι πλήρως φορτισμένο κατά την αποστολή.

- Η θερμοκρασία της μπαταρίας αυξάνεται κατά τη χρήση ή κατά τη φόρτιση. Κάτι τέτοιο είναι φυσιολογικό και δεν πρέπει να προκαλεί ανησυχία. Εάν το tablet ή ο μετασχηματιστής εναλλασσόμενου ρεύματος ζεσταθούν υπερβολικά, απενεργοποιήστε το tablet και αφαιρέστε το καλώδιο τροφοδοσίας εναλλασσόμενου ρεύματος (τροφοδοσία ρεύματος) από το μετασχηματιστή εναλλασσόμενου ρεύματος.

- Ενδέχεται να μην είναι δυνατή η φόρτιση της μπαταρίας ανάλογα με τον υπολογιστή που χρησιμοποιείται ή την υποδοχή της συμβατής με USB συσκευής.

- Ενδέχεται να μην είναι δυνατή η φόρτιση του tablet ανάλογα με την υποδοχή USB του υπολογιστή ή της συσκευής USB.

## Αποφόρτιση μπαταρίας

- Μετά από τη φόρτιση, η μπαταρία χάνει σταδιακά το φορτίο της ακόμα και όταν δεν χρησιμοποιείται. Εάν αφεθεί χωρίς να χρησιμοποιείται για μεγάλο χρονικό διάστημα, το φορτίο της μπαταρίας ενδέχεται να εξαντληθεί. Συνιστούμε τη φόρτιση της μπαταρίας πριν από τη χρήση.

- Εάν δεν χρησιμοποιήσετε το tablet για μεγάλο χρονικό διάστημα, φορτίστε πλήρως την μπαταρία κάθε έξι μήνες.

## Διάρκεια ζωής μπαταρίας

- Η διάρκεια ζωής της μπαταρίας διαφέρει ανάλογα με τη χρήση, τις ρυθμίσεις και τις θερμοκρασίες.

## Φθορά μπαταρίας

- Η χωρητικότητα της μπαταρίας σταδιακά μειώνεται μετά από τις επανειλημμένες φορτίσεις και αποφορτίσεις. Ως αποτέλεσμα, η διάρκεια ζωής της μπαταρίας μειώνεται ή η μπαταρία ενδέχεται να μην παρουσιάζει τις ίδιες επιδόσεις όταν είναι πλήρως φορτισμένη.